 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. oktobrī Nr. 664**

(protokols Nr. 22, 50. p.)

**Par finansējuma piešķiršanu pašvaldības iestādēm un struktūrvienībām**

Pamatojoties uz likumu "[Pašvaldību likum](https://likumi.lv/ta/id/336956-pasvaldibu-likums)s" [10. panta](https://likumi.lv/ta/id/336956-pasvaldibu-likums#p10) pirmo daļu, likuma "[Par pašvaldību budžetiem](https://likumi.lv/ta/id/34703-par-pasvaldibu-budzetiem)" [16.](https://likumi.lv/ta/id/34703-par-pasvaldibu-budzetiem#p16) panta otro daļu un "Likuma par budžetu un finanšu vadību" [6. pantu](https://likumi.lv/ta/id/34703-par-pasvaldibu-budzetiem#p6) un Finanšu un attīstības komitejas pieņemtajiem lēmumiem par finansējuma piešķiršanu, Finanšu nodaļa ir apkopojusi atbalstītos lēmum projektus un tos apkopojusi vienā lēmum projektā par kopējo summu 46 874,00 EUR.

Noklausījusies sniegto informāciju, ņemot vērā 22.10.2024. Finanšu un attīstības komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Piešķirt finansējumu pamatbudžetā:
	1. Mētrienas pagasta pārvaldei 450,00 EUR trīs jaunu videonovērošanas kameru uzstādīšanai Administratīvai ēkai “Centra ielā 5”, Mētrienā, Mētrienas pagastā, Madonas novadā. Finansējumu piešķirot no Mētrienas pagasta pārvaldes 2023. gada atlikuma.
	2. Dzelzavas pagasta PII “Rūķis” 5 073,00 EUR āra apgaismojuma izbūvei. Finansējumu piešķirot no Dzelzavas pagasta pārvaldes 2023. gada atlikuma.
	3. Praulienas pamatskolai 300,00 EUR izglītojamo un pedagogu kultūras un mācību pieredzes apmaiņas braucienam 2024. gada novembrī uz sadraudzības skolu Kullamā, Igaunijā. Finansējumu piešķirot no Praulienas pagasta pārvaldes 2023. gada atlikuma.
	4. Madonas Valsts ģimnāzijai 1 723,00 EUR stadiona pieguļošās teritorijas Skolas ielā 8, Madonā labiekārtošanai. Finansējumu piešķirot no Madonas apvienības pārvaldes 2023. gada atlikuma.
	5. Kalsnavas pagasta pārvaldei 7 471,00 EUR elektrības skaitītāju nomaiņai, sadales pārbūvei un garāžas apgaismojuma nomaiņa Pārupes ielā 2, Jaunkalsnavā. Finansējumu piešķirot dalīti, 4 863,00 EUR no Kalsnavas pagasta pārvaldes 2023. gada atlikuma un 2 608,00 EUR no Kalsnavas pagasta pārvaldes 2024. gada pārdoto īpašumu ienākumiem.
	6. Kalsnavas pagasta pārvaldei 5 793,00 EUR elektrības sadales ietaišu izbūvei Pārupes ielā 2, Jaunkalsnavā. Finansējumu piešķirot no Kalsnavas pagasta pārvaldes 2023. gada atlikuma.
	7. Ļaudonas pagasta PII “Brīnumdārzs” 1 891,00 EUR interaktīvās tāfeles un statīva displeja iegādei. Finansējumu piešķirot no Ļaudonas pagasta pārvaldes 2023. gada atlikuma.
	8. Ļaudonas sociālās aprūpes centram 24 173 EUR ēdamzāles un sadzīves telpu remontam. Finansējumu piešķirot no Ļaudonas pagasta pārvaldes 2023. gada atlikuma.

 Domes priekšsēdētājs A. Lungevičs

*Bojaruņeca 26679360*